Yöunet tulevat helposti, kun vuodevaatteet ovat 100 % luomupuuvillaa! GOTS-sertifioitu Sekaparvi-pussilakanasetti on valmistettu korkealaatuisesta puuvillapalttinasta, joka on kestävää ja helppohoitoista. Eipä ihme, että palttinasidos on ansainnut kunniapaikkansa makuuhuoneen tekstiileissä. Pussilakanan langantiheys eli lankaluku on 152 TC, eli kangas on kestävästi ja tiiviisti kudottu, mikä puolestaan antaa pussilakanasetille laadukkaan käsituntuman. Pussilakanasettiä koristaa Milja Ahosen Sekaparvi-kuosi, jossa erilaiset linnut hakevat turvaa toisistaan suuressa sekaparvessaan. Yhdessä todellakin olemme enemmän! Tuotteelle on myönnetty GOTS-sertifikaatti, mikä tarkoittaa sitä, että koko sen toimitusketju noudattaa tarkkoja ekologisia ja sosiaalisia kriteereitä. Tuotteella on myös STANDARD 100 by OEKO-TEX -sertifikaatti, mikä kertoo, että tuote ei sisällä haitallisia kemikaaleja ja on turvallinen käyttäjälleen. Lue lisää sertifikaateista alta.